જો તંત્ર દરેક વિદ્યાર્થીઓને પોતાના વિસ્તારમાં સેન્ટર ન આપી શકે તો પોતાની સુવિધા મુજબના સેન્ટરમાં વિદ્યાર્થીની સુવિધાનો ધ્યાન રાખવો એ એમની નૈતિક અને કાયદાકીય એમ બંને રીતે ફરજ છે. પણ વાસ્તવમાં નૈતિક ફરજનું મૂલ્ય સરકારી અથવા સરકાર સાથે જોડાયેલા તંત્રોમાં છે જ કેટલું…? જવાબ છે જીરો… જો નેશનલ લેવલની પરીક્ષામાં આટલી અસ્ત-વ્યસ્તતા હોય તો નાની મોટી પરીક્ષાની તો ચર્ચા જ અસ્થાને છે. પણ, ૧૦૦૦ રૂપિયા એક એપ્લિકેશને તંત્રએ વસુલ્યા એ શેના…? આ જવાબ સમજવો જ અઘરો છે. શુ એક રૂમની પાટલીમાં બેસીને મફતમાં મળતા 56+24+2(OMR sheet) પાનાઓનો ખર્ચ ૧૦૦૦ જેટલો ઊંચો થાય…? અને જો વ્યવસ્થાપન માટે એટલો ખર્ચ વસુલાય તો એ પ્રમાણે વ્યવસ્થા પણ હોવી જ જોઈએ…